في سنة 3 هندسة والخاطب مش موافق اني اشتغل بعد التخرج عشان الاحتكاك وغيره ومع ذلك بيقولي باثق فيكي بس مش هاتشتغلي (ماعرضش الموضوع للنقاش بيقول الجملة كقرار منه) وانا مستحيل اسمح بده وف نفس الوقت هو مش قابل اي نقاش ،هو طيب وبيراعي ربنا فيا بس النقطة دي مش عارفة اتقبلها ،رأي حضرتك يهمني
طالما رأيي يهم حضرتك فعندنا مستويين للإجابة المستوى الأول: أني أقول لحضرتك طالما فكرة أنك متشتغليش مش واردة أصلا، وهو كمان فكرة أنك تشتغلي مش واردة أصلا فلازم نقعد ونتكلم بالعقل ونوصل لحل وسط واضح وعلى أساسه نشوف إذا كنا هنكمل أو لا. المستوى الثاني: وهو النصيحة الشخصية ورضاي لك ما أحبه لأختي أو ابنتي فأقول: طالما الإنسان ده طيب وعلى دين وخلق وشاريكي فاسمعي كلامه، مش عشان التسلط والاستبداد بالرأي والكلام ده.  ولكن عشان ده اللي أنا شايفه لكل البنات صح، وعشان الشارع وسوق العمل منيل بنيلة ولا يمكن ضبطه بالشرع، وعشان زوج بالمواصفات دي تكراره قليل اليومين دول، وعشان عندك رسالة أهم من دي. استخيري والقرار قرارك.  أرجو التكرم بمراجعة هذا الرابط 👇 https://ask.fm/amroushaheen/answers/139987112737